hotchpotch/miracl-hf-unified huggingface dataset:
สมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถโปมาเรที่ 4 แห่งตาฮีตี () หรือพระนามอย่างเป็นทางการ ไอมาตา โปมาเรที่ 4 วาฮีเน โอ ปูนูอาเตราอีตูอา () เป็นสมเด็จพระราชินีนาถแห่งตาฮีตีตั้งแต่ปี พ.ศ. 2360 จนกระทั่งปี พ.ศ. 2410 พระองค์ทรงเป็นพระมหากษัตริย์พระองค์ที่ 4 แห่งราชอาณาจักรตาฮีตี
สมเด็จพระราชินีนาถโปมาเรที่ 4 เป็นพระราชธิดาในพระเจ้าโปมาเรที่ 2 แห่งตาฮีตี กับ เตริโตโอเตไร เตเรโมเอโมเอ พระอัยกาของพระองค์คือพระเจ้าโปมาเรที่ 1 แห่งตาฮีตี พระองค์ทรงครองราชย์เป็นสมเด็จพระราชินีนาถแห่งตาฮีตี หลังจากที่พระเชษฐาของพระองค์สวรรคต ขณะที่พระองค์มีพระชนมายุได้ 14 พรรษา
ในปีพ.ศ. 2386 ฝรั่งเศสได้ประกาศว่าเกาะตาฮีตีอยู่ภายใต้การอารักขาของฝรั่งเศส และได้แต่งตั้งผู้ว่าการที่ปาเปเอเต สมเด็จพระราชินีนาถโปมาเรพยายามอย่างไร้ผลที่จะส่งสารถึงกษัตริย์แห่งฝรั่งเศสและสมเด็จพระราชินีนาถวิกตอเรียเพื่อขอให้อังกฤษแทรกแซงการครอบครองตาฮีตีของฝรั่งเศส และเนรเทศพระองค์เองไปยังราอีอาเตอาเพื่อเป็นการประท้วง ผลที่ตามมาคือสงครามฝรั่งเศส-ตาฮีตี ซึ่งกินเวลาจากปีพ.ศ. 2386 ถึง พ.ศ. 2390 ซึ่งส่งผลกระทบต่อทุกอาณาจักรในหมู่เกาะโซไซตี ชาวตาฮีตีต้องบาดเจ็บล้มตายเป็นจำนวนมาก แต่ฝ่ายฝรั่งเศสก็สูญเสียไม่น้อย แม้ว่าอังกฤษไม่เคยช่วยชาวตาฮีตี แต่อังกฤษก็ประณามการกระทำของฝรั่งเศสและเกือบจะสงครามระหว่างมหาอำนาจทั้งสองในภูมิภาคแปซิฟิก ความขัดแย้งเหล่านี้จบลงด้วยความพ่ายแพ้ของกองกำลังตาฮีตีที่ป้อมเฟาเตาอา แม้ว่าฝรั่งเศสจะได้รับชัยชนะ แต่พวกเขาก็ไม่สามารถที่จะยึดเกาะเนื่องจากแรงกดดันทางการทูตจากบริเตนใหญ่ ซึ่งประโยชน์ที่บริเตนใหญ่จะได้รับคือ คำสั่งจะได้ข้อยุติสงครามคือการที่พันธมิตรของพระราชินีในฮูอาฮีเน ราอีอาเตอา และบอราบอรา จะได้รับอนุญาตให้รักษาความเป็นอิสระ
ในที่สุดสมเด็จพระราชินีนาถโปมาเรที่ 4 ก็ยอมอ่อนข้อและปกครองภายใต้ฝรั่งเศส ซึ่งปกครองตั้งแต่ พ.ศ. 2380 จนถึง พ.ศ. 2410 สมเด็จพระราชินีนาถโปมาเรที่ 4 เสด็จสวรรคตเมื่อวันที่ 17 กันยายน พ.ศ. 2410 ขณะมีพระชนมพรรษาได้ 64 พรรษา พระบรมศพของพระองค์ได้รับการฝังที่สุสานพระราชวงศ์โปมาเร พระเจ้าโปมาเรที่ 5 แห่งตาฮีตี พระราชโอรสจึงครองราชย์ต่อจากพระองค์ ครองราชย์ตั้งแต่ พ.ศ. 2410 จนถึง พ.ศ. 2413
ในเดือนธันวาคม พ.ศ. 2365 สมเด็จพระราชินีนาถโปมาเรทรงอภิเษกสมรสกับว่าที่กษัตริย์ตาโปอาที่ 2 แห่งตาฮาอาและบอราบอรา การอภิเษกสมรสครั้งนี้จบลงด้วยการหย่าร้าง
ต่อมาพระองค์ก็ทรงอภิเษกสมรสอีกครั้งในวันที่ 5 ธันวาคม พ.ศ. 2375 กับเตนานีอา อารีอีฟาไอเต (10 มกราคม พ.ศ. 2363 - 6 สิงหาคม พ.ศ. 2416) โดยพระสวามีพระองค์ที่สอง มีพระราชย์โอรสธิดาได้แก่กลุ่มเกาะตัวโมตูไม่เคยถูกฝรั่งเศสผนวกเข้าไปส่วนหนึ่งของตน พวกเขาเพียงครอบครองโดยไม่ได้ประกาศอำนาจอธิปไตย ดั้งนั้นจึงถือว่าชอบธรรมทางกฎหมายที่หมู่เกาะแห่งนี้จะเป็นทรัพย์สินที่ถูกต้องของราชวงศ์โปมาเรและผู้ใดก็ตามที่อยู่อาศัยบนเกาะ แต่ฝรั่งเศสไม่ประกาศโดยปกติพวกเขามีอำนาจควบคุมโดย "ชอบธรรม" บนหมู่เกาะส่วนใหญ่ของตาฮีตีและดินแดนอื่นของราชย์วงศ์
เนื่องจากฝรั่งเศสไม่เคยครองครองหมู่เกาะตัวโมตูในทางนิตินัย ทำให้ไม่สามารถล้มล้างสถาบันพระมหากษัตริย์ที่มี ดังนั้นสถาบันจึงยังคงอยู่ในการดำรงอยู่มาจนถึงทุกวันนี้ ฝรั่งเศสมีอำนาจเพียงพฤตินัยเหนือตัวโมตู
กรณีดังกล่าวที่คล้ายกันสามารถพบได้ทั่วโลกและแปซิฟิก นิวซีแลนด์ ที่บ่งบอกว่าคนพื้นเมืองในภูมิภาคที่ส่วนใหญ่ไม่เคยถูกผนวกอย่างถูกต้องตามกฎหมายและที่เนื่องจากมีการละเมิดสนธิสัญญา(ซึ่งพระมหากษัตริย์ยินยอม) ทำให้อาจจะไม่ถูกต้องตามกฎหมายในการเรียกร้องอำนาจอธิปไตยเหนือดินแดนอื่น
มาร์กุส วิปซานิอุส อากริปปา
มาร์กุส วิปซานิอุส อากริปปา (; ประมาณ 23 ตุลาคมหรือพฤศจิกายน 64/63 ปีก่อน ค.ศ. – 12 ปีก่อน ค.ศ.) เป็นรัฐบุรุษและแม่ทัพโรมัน เขาเป็นพระสหายสนิท พระชามาดา (ลูกเขย) ผู้แทนและรัฐมนตรีกลาโหมของอ็อกตาวิอุส (จักรพรรดิเอากุสตุสในอนาคต) และเป็นพระสสุระ (พ่อตา) ในจักรพรรดิติแบริอุส เขาเป็นผู้รับผิดชอบต่อชัยชนะทางทหารส่วนใหญ่ของอ็อกตาวิอุส ที่โดดเด่นที่สุดคือ ชนะยุทธนาวีที่อักติอูงเหนือกองกำลังของมาร์ก แอนโทนี และพระนางคลีโอพัตราที่ 7 แห่งอียิปต์
อากริปปาเกิดในช่วงระหว่าง 23 ตุลาคม และ 23 พฤศจิกายน ปี พ.ศ. 480-482 ในสถานที่ที่ยังไม่ทราบแน่ชัด พ่อของเขาอาจมีชื่อว่า ลูกิอุส วิปซานิอุส อากริปปา เขามีพี่ชายคนโตซึ่งมีชื่อว่า ลูกิอุส วิปซานิอุส อากริปปา เช่นกัน และน้องสาวชื่อ วิปซานิอา ป็อลลา
เซนซุนเตเปเก
เซนซุนเตเปเก () เป็นเทศบาลในจังหวัดกาบัญญัสของประเทศเอลซัลวาดอร์ ตั้งอยู่ตอนกลางค่อนไปทางเหนือของประเทศ เคยเป็นศูนย์กลางของเขตปลูกต้นคราม
ฏ็อนฏอ
ฏ็อนฏอ () เป็นนครในประเทศอียิปต์ที่มีประชากรมากเป็นอันดับ 5 ของประเทศ มีประชากรประมาณ 429,000 คน (ค.ศ. 2008) เมืองตั้งอยู่ห่างจากกรุงไคโรไปทางทิศเหนือ 94 กิโลเมตร (58 ไมล์) และห่างจากเมืองอะเล็กซานเดรียไปทางทิศตะวันออกเฉียงใต้ 130 กิโลเมตร (81 ไมล์) เป็นเมืองหลักของเขตผู้ว่าการอัลฆ็อรบียะฮ์ เป็นศูนย์กลางการปั่นฝ้าย และมีถนนสายหลักที่มุ่งหน้าสู่สามเหลี่ยมปากแม่น้ำไนล์
บุญส่ง กุลบุปผา
บุญส่ง กุลบุปผา (27 กุมภาพันธ์พ.ศ. 2493 - ) ตุลาการศาลรัฐธรรมนูญ
บุญส่ง กุลบุปผา เกิดเมื่อวันที่ 27 กุมภาพันธ์พ.ศ. 2493 สำเร็จการการศึกษา นิติศาสตรบัณฑิต มหาวิทยาลัยธรรมศาสตร์ รุ่น 12, เนติบัณฑิตไทย สำนักอบรมศึกษากฎหมายแหน่งเนติบัณฑิตยสภา
เคยดำรงตำแหน่งผู้พิพากษาหัวหน้าศาลจังหวัดพัทลุง,ผู้พิพากษาหัวหน้าศาลจังหวัดสุราษฎร์ธานี,ผู้พิพากษาหัวหน้าศาลจังหวัดจันทบุรี ,ผู้พิพากษาศาลแพ่ง,ผู้พิพากษาหัวหน้าคณะในศาลแพ่ง,ผู้พิพากษาศาลอุทธรณ์,รองอธิบดีผู้พิพากษาภาค 8,ผู้พิพากษาศาลอุทธรณ์ ,ผู้พิพากษาหัวหน้าคณะในศาลอุทธรณ์ ,รองประธานศาลอุทธรณ์ ,ผู้พิพากษาศาลฎีกา ปัจจุบันดำรงตำแหน่งตุลาการศาลรัฐธรรมนูญ
วงศ์มะม่วง
วงศ์มะม่วง หรือ Anacardiaceae เป็นวงศ์ของพืชมีดอกที่ผลมีเมล็ดเดียวและผลิตยางที่มีความระคายเคือง มีหลายสกุลที่มีความสำคัญทางเศรษฐกิจ เช่น มะม่วงหิมพานต์ มะม่วง มะปราง สกุล "Pistacia"รวมอยู่ในวงศ์นี้แม้ว่าบางครั้งจะแยกไปอยู่วงศ์ต่างหากคือ Pistaciaceae.
"Actinocheita"
"Anacardium" (มะม่วงหิมพานต์)
"Androtium"
"Antrocaryon"
"Apterokarpos"
"Astronium" (="Myracrodruon")
"Baronia"
"Bonetiella"
"Bouea"
"Buchanania"
"Campnosperma"
"Cardenasiodendron"
"Choerospondias"
"Comocladia"
"Cotinus" 
"Cyrtocarpa"
"Dracontomelon"
"Drimycarpus"
"Ebandoua"
"Euleria"
"Euroschinus"
"Faguetia"
"Fegimanra"
"Gluta"
"Haematostaphis"
"Haplorhus"
"Harpephyllum"
"Heeria"
"Holigarna"
"Koordersiodendron"
"Lannea"
"Laurophyllus"
"Lithraea"
"Loxopterigium"
"Loxostylis"
"Malosma"
"Mangifera" (มะม่วง)
"Mauria"
"Melanochyla"
"Metopium"
"Micronychia"
"Montagueia"
"Mosquitoxylum"
"Nothopegia"
"Ochoterenaea"
"Operculicarya"
"Ozoroa"
"Pachycormus"
"Parishia"
"Pegia"
"Pentaspadon"
"Pistacia" (พิสทาชิโอ)
"Pleiogynium"
"Poupartia"
"Protorhus"
"Pseudoprotorhus"
"Pseudosmodingium"
"Pseudospondias"
"Rhodosphaera"
"Rhus" 
"Schinopsis"
"Schinus" 
"Sclerocarya"
"Semecarpus"
"Smodingium"
"Solenocarpus"
"Sorindeia"
"Spondias"
"Swintonia"
"Tapirira"
"Thyrsodium"
"Toxicodendron" 
"Trichoscypha"
หมู่เกาะลิงกา
หมู่เกาะลิงกา (; ) เป็นกลุ่มเกาะที่ตั้งอยู่ในประเทศอินโดนีเซีย ตั้งอยู่ทางใต้ของสิงคโปร์และทางตะวันออกของจังหวัดหมู่เกาะเรียวของเกาะสุมาตรา
หมู่เกาะลิงกามีการปกครองแบบผู้สำเร็จราชการ มีพื้นที่การปกครองทั้งหมด 2,205.95 ตารางกิโลเมตร จากการสำรวจสำมะโนครัวประชากรในปี 2010 มีประชากร 86,150 คน เมืองเอกชื่อเมืองดายิก์
ประชากรส่วนใหญ่เป็นชาวมลายู, บูกิส และจีน (โดยเฉพาะแคะ, แต้จิ๋ว และฮกเกี้ยน)
ราชอาณาจักรตาฮีตี
ราชอาณาจักรตาฮีตี ก่อตั้งขึ้นโดยพระเจ้าโปมาเรที่ 1 ด้วยความช่วยเหลือของมิชชันนารีอังกฤษและพ่อค้ายุโรป โดยได้รวบรวมหมู่เกาะต่างๆ เข้าด้วยกัน และก่อตั้งเป็นราชอาณาจักร ต่อมาในสมัยของพระเจ้าโปมาเรที่ 2 อาณาจักรก็เริ่มก้าวหน้า มีความรุ่งเรืองและเป็นที่ยอมรับมากขึ้น แต่อาณาจักรก็ต้องเผชิญกับการล่าอาณานิคมเช่นเดียวกันกับดินแดนโปลินีเซียอื่น ๆ เช่น ราอีอาเตอา, ฮูอาฮีเน, บอราบอรา, ฮาวาย, ซามัว, ตองกา, ราโรตองกา และนีอูเอ ในศตวรรษที่ 19
ตาฮีตีต้องตกเป็นรัฐอารักขาของฝรั่งเศสในปี ค.ศ. 1842 และดินแดนส่วนใหญ่ถูกยึดเป็นอาณานิคมของฝรั่งเศส ใน ค.ศ. 1880 สถาบันพระมหากษัตริย์ถูกยกเลิกโดยฝรั่งเศสหลังจากนั้นไม่นาน แม้ว่าจะยังคงมีการอ้างสิทธิในราชบัลลังก์และยังคงหวังว่าจะมีการฟื้นฟูสถาบันพระมหากษัตริย์ บางคนอ้างว่าการกระทำในการยกเลิกระบอบกษัตริย์อย่างฉับพลันเป็นการกระทำที่มิชอบด้วยกฎหมายและขัดต่ออำนาจศาล
มะกอกแดง
มะกอกแดง เป็นพืชในสกุลมะกอก วงศ์มะม่วง เป็นพืชพื้นเมืองของทวีปอเมริกา โดยทั่วไปรู้จักในชื่อสามัญว่า Jocote ซึ่งมาจากคำในภาษานาฮวต "xocotl" หมายถึงผลไม้ ชื่อสามัญอื่นๆคือ Red Mombin Purple Mombin Hog Plum Sineguela และ Siriguela เป็นไม้พื้นเมืองในเขตร้อนของทวีปอเมริกา ชาวสเปนนำมาปลูกที่ฟิลิปปินส์
มะกอกแดงเป็นไม้ยืนต้นผลัดใบ เปลือกต้นสีเทาหรือสีน้ำตาล กิ่งขนาดใหญ่ เปราะหักง่าย ใบประกอบ ใบบางคล้ายกระดาษ ดอกช่อดอกสีแดงหรือม่วง ผลสดมีเมล็ดเดียวแข็ง เปลือกสีแดง ม่วง หรือเหลือง เนื้อสีเหลืองมีกลิ่นหอม รับประทานผลสุกเป็นผลไม้ ในเอลซัลวาดอร์นำไปเป็นส่วนผสมในการทำไซรับ ผลสุกนำไปเชื่อมหรือทำเยลลี่ ผลดิบนำไปดอง ใช้เป็นอาหารสัตว์ เนื้อไม้เบาเหมาะแก่การทำกระดาษ เปลือกลำต้นใช้รับประทานแก้ท้องเสีย
อาร์กเดอทรียงฟ์ดูว์การูแซล
ประตูชัยแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1808
อนุเสาวรีย์แห่งนี้มีขนาดความสูง 19 เมตร หน้ากว้าง 23 เมตร และหนา 7.3 เมตร บริเวณช่องโค้งกลางสูง 6.4 เมตร ขนาบข้างด้วยช่องโค้งขนาดเล็กเท่ากันจำนวน 2 ช่อง สูง 4.3 เมตร และกว้าง 2.7 เมตร
เสาต่างๆโดยรอบมีลักษณะเป็นเสาคอรินเทียน ทำจากหินอ่อน เหนือหัวเสาเป็นรูปปั้นนายทหารเอกทั้งแปดแห่งจักรวรรดิฝรั่งเศส บริเวณส่วนหน้าบันซึ่งอยู่ระหว่างรูปปั้นนั้น เป็นงานสลักนูนต่ำประกอบด้วย;
นอกจากนี้ ยังมีงานสลักนูนต่ำบนหินอ่อนสีชมพูแสดงถึงชัยชนะทางการทหารและการทูตของนโปเลียน ซึ่งกล่าวถึงเหตุการณ์ต่างๆดังนี้;ประตูชัยแห่งนี้สร้างตามลักษณะสถาปัตยกรรมตามอย่างประตูชัยในสมัยจักรวรรดิโรมัน ในสมัยของจักรพรรดิเซปตีมิอุส เซเวรุส งานแกะสลักนูนต่ำหินอ่อนซึ่งเล่าเรื่องราวของยุทธการต่างๆนั้นถูกเลือกโดย วิว็อง เดอนง (Vivant Denon) ผู้อำนวยการของพิพิธภัณฑ์นโปเลียน (ปารีส) (ซึ่งเคยตั้งอยู่ในพระราชวังลูฟวร์ในสมัยนั้น) และออกแบบโดย ชาร์ลส์ เมนิเย (Charles Meynier)
รูปสำริดม้าเทียมรถศึก (Quadriga) นั้นเป็นแบบจำลองของ "Horses of Saint Mark" ซึ่งตั้งอยู่บนประตูทางเข้าหลักของบาซิลิกา ซาน มาร์โก ที่เมืองเวนิส โดยในสมัยจักรวรรดิฝรั่งเศสนั้นได้มีการย้ายรูปสำริดของจริงมาเนื่องในโอกาสพิเศษต่างๆอีกด้วย
ประตูชัยแห่งนี้ออกแบบการสร้างโดย ชาร์ล แปร์ซีเย (Charles Percier) และ ปิแย์-ฟร็องซัว-เลโอนาร์ ฟงแตน (Pierre François Léonard Fontaine) โดยคำสั่งของจักรพรรดินโปเลียน สร้างระหว่างปีค.ศ. 1806 ถึงค.ศ. 1808 ตามรูปแบบของประตูชัยคอนสแตนติน () ซึ่งสร้างในสมัย 312 ปีก่อนคริสตกาล โดยสร้างเพื่อเป็นซุ้มประตูทางเข้าหลักของพระราชวังทุยเลอรี ซึ่งต่อมาหลังจากการรื้อถอนอาคารพระราชวังนี้หลังจากเหตุการณ์ Paris Commune ในปีค.ศ. 1871 ทำให้ทัศนียภาพเปิดโล่งไปจนถึงประตูชัยฝรั่งเศส
ในตอนแรกนั้นได้มีการติดตั้งบนยอดของประตูชัยด้วยรูปสำริดของ "Horses of Saint Mark" ของจริงซึ่งยึดมาจากบาซิลิกา ซาน มาร์โก ในปีค.ศ. 1798 โดยจักรพรรดินโปเลียน ซึ่งได้มีการคืนให้ในปีค.ศ. 1815 หลังจากการพ่ายแพ้ของฝรั่งเศสในยุทธการที่วอเตอร์ลู และการฟื้นฟูราชวงศ์บูร์บง โดยผ่านทางจักรวรรดิออสเตรีย และต่อมาจึงมีทดแทนโดยรูปสำริดม้าเทียมรถศึกใหม่ในปีค.ศ. 1828 เป็นผลงานของบารอน ฟร็องซัว โฌแซฟ โบซิโอ (Baron François Joseph Bosio) เป็นรูปม้า 4 ตัวเทียมรถศึกนำโดยเทพีทั้งสองฝั่ง โดยรูปหล่อสำริดนี้สร้างขึ้นเพื่อเป็นเกียรติแก่สมัยฟื้นฟูราชวงศ์บูร์บง และจุดจบของนโปเลียน
ประตูชัยแห่งนี้ยังเป็นต้นแบบสำคัญให้แก่ "มาร์เบิล อาร์ช" (Marble Arch) ซึ่งตั้งอยู่ ณ กรุงลอนดอน ประเทศอังกฤษ สร้างขึ้นในระหว่างปีค.ศ. 1826 - ค.ศ. 1833
อเล็กซ์ หัวเทียน
อเล็กซ์ หัวเทียน (; ) เกิดวันที่ 25 ตุลาคม ค.ศ. 1989 ที่กรุงลอนดอน ประเทศอังกฤษ สหราชอาณาจักร เป็นนักกีฬาขี่ม้าโอลิมปิกให้แก่ประเทศจีน
เขาเกิดในกรุงลอนดอนโดยมีพ่อเป็นชาวจีนแม่เป็นชาวอังกฤษ และมีน้องชายหนึ่งคนชื่อ เจมี หัวหมิง ทั้งนี้ อเล็กซ์เริ่มขี่ม้าเมื่ออายุได้สี่ขวบเมื่อครั้งที่อาศัยอยู่ในกรุงปักกิ่งและในภายหลังที่ฮ่องกง ครอบครัวของเขาได้ย้ายไปยังวิลต์เชอร์เมื่อเขาอายุได้ 11 ปี ซึ่งอเล็กซ์ได้เข้าศึกษาที่โรงเรียนชาฟินโกรฟและศึกษาต่อที่วิทยาลัยอีตัน
เขาเป็นนักขี่ม้าประเภทอีเวนต์ชาวจีนเพียงคนเดียวที่เข้าแข่งขันในระดับนานาชาติ อเล็กซ์สละเวลาการศึกษาที่วิทยาลัยอีตันเป็นระยะเวลาหนึ่งปีเพื่อเตรียมความพร้อมสำหรับการแข่งขันกีฬาโอลิมปิก 2008 ที่กรุงปักกิ่ง เขาใช้ม้าสี่ตัวในการคัดเลือกระหว่างเดือนตุลาคม ค.ศ. 2007 และพฤษภาคม ค.ศ. 2008 แม้ว่าจะเป็นผู้เข้าแข่งขันในฐานะเจ้าภาพแต่เขาก็ต้องการที่จะประสบความสำเร็จในมาตรฐานขั้นต่ำ เขาผ่านการคัดเลือกด้วยการจัดอันดับในฐานะนักขี่ม้าโอลิมปิกรายการอีเวนต์ที่อายุน้อยที่สุดเท่าที่เคยมีมา ในช่วงกลาง ค.ศ. 2008 เขาประสบความสำเร็จด้วยการอยู่ในอันดับที่ 21 ของโลก
เขาได้รับการฝึกสอนโดยอดีตแชมป์โลกที่มีชื่อว่าเคลย์ตัน เฟรเดอริกส์ กับภรรยาของเขาที่มีชื่อว่าลูซินดา เฟรเดอริกส์ ผู้ซึ่งชนะการแข่งขันเบิร์กลีย์ฮอร์สไทรอัลส์ 2006 และแบดมินตันฮอร์สไทรอัลส์ 2007 ที่ฐานรากของพวกเขาในวิลต์เชอร์ และเจน เกรกอรี ซึ่งเป็นสมาชิกทีมเดรสสาจโอลิมปิกของสหราชอาณาจักรใน ค.ศ. 1996 และ 2008
เมื่อเขาหวนกลับไปศึกษาต่อที่วิทยาลัยอีตันให้สำเร็จหลักสูตร อเล็กซ์ชนะการจัดอันดับที่มหาวิทยาลัยบริสทอลสำหรับการเข้ารับศึกษาในสาขาวิศวกรรมแอโรเทคโนโลยี ซึ่งเขาได้เลื่อนออกไปเป็นระยะเวลาสามปีเพื่อมุ่งสมาธิมาที่การแข่งขันในลอนดอน 2012 ในการแข่งขันเบลนไฮม์อินเตอร์เนชันแนลฮอร์สไทรอัลส์ 2009 อเล็กซ์ได้รับรางวัลนักขี่ม้ายอดเยี่ยมรุ่นอายุไม่เกิน 25 ปี และผ่านการคัดเลือกสู่กีฬาขี่ม้าชิงแชมป์โลกที่เล็กซิงตัน ในเดือนกันยายน ค.ศ. 2010 และในเดือนพฤศจิกายน ค.ศ. 2009 อเล็กซ์ได้รับรางวัลเอชเอสบีซีไรซิงสตาร์ครั้งสถาปนา โดยได้รับพระราชทานที่กรุงโคเปนเฮเกนจากเจ้าหญิงฮายา ผู้ทรงเป็นประธานสหพันธ์กีฬาขี่ม้านานาชาติที่งาน 'ออสการ์แห่งกีฬาขี่ม้า'
ตราแผ่นดินของชิลี
ตราแผ่นดินของชิลี เริ่มใช้เมื่อวันที่ 26 มิถุนายน พ.ศ. 2377 มีส่วนประกอบดังนี้
มีคำขวัญในริ้บบิ้นสีขาว เขียนว่า ()
ตราแผ่นดินสมัยปิตุภูมิเก่า ประกาศใช้โดยประธานาธิบดี โฮเซ่ มิเกล คาร์เรรา (José Miguel Carrera) เมื่อ ค.ศ. 1812. ออกแบบเป็นรูปวงรี ภายในมีรูปเสาหินรองรับลูกโลก หมายถึง ต้นไม้แห่งอิสรภาพ. ที่ยอดบนมีรูปคทา และ กิ่งปาล์มไขว้กัน อยู่ภายใต้ดาวห้าแฉกสีขาว.
มีรูปชนพื้นเมืองชายถือถือหอกกับหญิงยืนอยู่ด้านข้างของเสาหินทั้งสองข้าง. เหนือรูปทั้งหมดมีคำขวัญเป็นภาษาลาตินว่า, "Post Tenebras Lux" ("แสงสว่างภายหลังความมืดมน") และ ใต้ภาพ, "Aut Consiliis Aut Ense" ("โดยสภาหรือโดยดาบ").
ในปี ค.ศ. 1817 ได้มีการแก้ไขแบบตราแผ่นดินให้เหลือเพียงรูปเสาหินรองรับลูกโลก, ซึ่งตราแบบดังกล่าวใช้ในช่วงการเปลี่ยนผ่านเพียงระยะเวลาสั้น.
ลิงกา (มาเลเซีย)
ลิงกา (; ) เป็นเมืองประมงขนาดเล็กแห่งหนึ่งที่ตั้งอยู่ในเขตซรีอามัน รัฐซาราวะก์ ประเทศมาเลเซีย ใกล้กับแม่น้ำลูปาร์ที่ไหลออกสู่ทะเลจีนใต้ ที่นี่การค้าพาณิชย์ส่วนใหญ่มักเป็นกิจการของกลุ่มชนเชื้อสายจีน และมีชื่อเสียงว่าเป็นเมืองแห่งจระเข้ซึ่งมีจำนวนมากและสามารถพบได้ตามลำน้ำทั่วไป
สุลต่านอับดุล เมจิดที่ 1
สุลต่านอัลดุล เมจิดที่ 1 (Abdul Mejid I; ภาษาตุรกีออตโตมัน: عبد المجيد اول "‘Abdü’l-Mecīd-i evvel") เป็นสุลต่านของจักรวรรดิออตโตมัน ประสูติเมื่อ พ.ศ. 2366 ทรงขึ้นครองราชย์ระหว่าง พ.ศ. 2382 – 2404 ซึ่งเป็นช่วงที่จักรวรรดิออตโตมันอ่อนแอมาก
พระองค์ทรงขึ้นครองราชย์เมื่อพระชนม์เพียง 16 พรรษา ตลอดรัชสมัยของพระองค์ มหาอำนาจตะวันตก ได้แก่ อังกฤษ รัสเซีย ออสเตรีย ปรัสเซีย และฝรั่งเศสต่างขยายอำนาจเข้ามาในจักรวรรดิออตโตมัน ทั้งในด้านอิทธิพลทางการเมืองและทางศาสนา ในการเข้ามาคุ้มครองผู้นับถือศาสนาคริสต์นิกายโรมันคาทอลิกและกรีกออร์ทอดอกซ์ จนในที่สุดเกิดความขัดแย้งกับรัสเซียจนกลายเป็นสงครามไครเมีย ทั้งนี้ ฝรั่งเศส ออสเตรีย และอังกฤษเข้าช่วยจักรวรรดิออตโตมัน สงครามสิ้นสุดลงโดยฝ่ายจักรวรรดิออตโตมันเป็นฝ่ายชนะ มีการลงนามในสนธิสัญญาปารีส พ.ศ. 2389 โดยมหาอำนาจจะประกันความเป็นเอกราชของออตโตมัน ให้ทะเลดำเป็นน่านน้ำที่เป็นกลาง แต่จักรวรรดิออตโตมันก็ต้องเผชิญกับปัญหาหนี้สินตามมา แม้จะเป็นผู้ชนะ ทำให้มหาอำนาจตะวันตกเข้ามาแทรกแซงได้มากขึ้น
ในสมัยของพระองค์มีการปรับปรุงประเทศหลายอย่าง ส่งเสริมให้เกิดความยุติธรรมทางด้านศาล กฎหมาย การเก็บภาษีและการเกณฑ์ทหารโดยไม่คำนึงถึงเชื้อชาติ และศาสนา ซึ่งเป็นสิ่งที่ทำได้จริงยากและก่อให้เกิดความแตกแยกในจักรวรรดิตามมา พระองค์พยายามปฏิรูปการศึกษา โดยทรงต้องการให้การศึกษาภาคบังคับเป็นแบบให้เปล่าจนถึงระดับมัธยมศึกษาแต่ก็ต้องล้มเลิกเพราะไม่มีเงินทุน ใน พ.ศ. 2389 ได้จัดตั้งสถาบันอุดมศึกษาขึ้นคือมหาวิทยาลัยอิสตันบูล โดยรวมสถาบันอุดมศึกษาเดิมเข้าด้วยกัน แต่ก็ประสบปัญหามากมาย
รัชสมัยของพระองค์สิ้นสุดลงใน พ.ศ. 2404 พระองค์ประชวรด้วยโรควัณโรคจนสิ้นพระชนม์เมื่อ 25 มิถุนายน พ.ศ. 2404 โดยที่สภาพของประเทศยังไม่ดีขึ้น สุลต่านอับดุล อะซีซผู้เป็นพระอนุชาผู้ครองราชย์ต่อมาก็ต้องประสบปัญหาเช่นเดียวกันจนถูกถอดออกจากราชบัลลังก์ในที่สุด
วรกมล ชาเตอร์
วรกมล ซาเตอร์ เป็นนักร้องชาวไทย ในสังกัด กามิกาเซ่ ในเครืออาร์เอส คนมักรู้จักในชื่อ Jeff kamikaze เข้าสู่วงการบันเทิงจากการ Audition เป็นศิลปินฝึกหัดที่อาร์เอสมาประมาณ 2 ปี จนกลายเป็นนักร้องในที่สุด
สุลต่านอัล ราซิด แห่งโมร็อกโก
สุลต่านอัล ราซิด แห่งโมร็อกโก พระราชสมภพเมื่อ ค.ศ.1631 เป็นพระราชโอรสของ สุลต่านโมเลย์ อลี ชีลิฟ แห่งโมร็อกโก เมื่อ ค.ศ.1664 พระองค์ขึ้นครองราชย์ต่อจาก สุลต่านโมฮัมเหม็ดที่1 แห่งโมร็อกโก พระเชษฐา ในปี ค.ศ.1666 ทรงขึ้นครองราชย์เป็น สุลต่านแห่งราชอาณาจักรโมร็อกโก อีก 6 ปีต่อมา พระองค์เสด็จสวรรคตเมื่อ ค.ศ.1672 ทรงครองราชย์ได้ 8 ปี พระชนมายุ 41 พรรษา สุลต่านอิส มาส์ บิน ชาลิฟ แห่งโมร็อกโก พระราชโอรสพระองค์ จึงขึ้นครองราชย์ต่อไป
การเลือกตั้งทั่วไปในกัมพูชา พ.ศ. 2505
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2505 จัดในกัมพูชาเมื่อ 10 มิถุนายน พ.ศ. 2505 พรรคสังคม เป็นพรรคการเมืองเดียวที่เข้าร่วมการเลือกตั้ง แลได้รับเลือกไปทั้งหมด 77 ที่นั่ง
การเลือกตั้งทั่วไปในกัมพูชา พ.ศ. 2509
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2509 จัดขึ้นในกัมพูชาเมื่อ 11 กันยายน พ.ศ. 2509 พรรคสังคม เป็นเพียงพรรคกรเมืองเดียวที่เข้าร่วม และได้รับเลือกไปทั้งหมด 82 ที่นั่ง
สมเด็จพระราชินีคาลามาแห่งฮาวาย
สมเด็จพระราชินีคาลามา ฮากาเลเลโปนิ คาปาคุไฮลิแห่งฮาวาย () หรือ สมเด็จพระราชินีคาลามาแห่งฮาวาย () (17 มีนาคม 1817 - 20 กันยายน 1870) เป็นพระอัครมเหสีในพระเจ้าคาเมฮาเมฮาที่ 3 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1837 ไปสู่การสวรรคตของพระราชสวามีใน ค.ศ. 1854
สมเด็จพระราชินีคาลามาแห่งฮาวาย เสด็จพระราชสมภพเมื่อวันที่ 17 มีนาคม ค.ศ. 1817 พระองค์ทรงเป็นพระราชธิดาในนาอิเฮคูคูอิกับอิอาฮูลูลา พระบิดาของพระองค์เป็นผู้บัญชาการกองทัพเรือของชาวพื้นเมืองฮาวาย
พระองค์ทรงมีความใกล้ชิดกับพระเจ้าคาเมฮาเมฮาที่ 2 ซึ่งมีศักดิ์เป็นพระปิตุลาของพระองค์ ทำให้พระองค์ได้พบกับพระเจ้าคาเมฮาเมฮาที่ 3 ในที่สุดพระองค์และพระเจ้าคาเมฮาเมฮาที่ 3 ก็ได้อภิเษกสมรสกันเมื่อวันที่ 14 กุมภาพันธ์ 1837
เมื่อครั้งพระองค์ยังทรงดำรงพระราชอิสริยยศเป็นสมเด็จพระราชินีแห่งฮาวายพระองค์ก็ไม่ทรงมีบทบาททางการเมืองมากนัก เนื่องจากอำนาจส่วนใหญ่อยู่ที่สมเด็จพระราชินีคาอาฮูมานู ในฐานะผู้สำเร็จราชการแห่งฮาวาย เนื่องจากว่าพระราชสวามีของพระองค์ครองราชย์ในขณะที่มีพระชนมพรรษาได้เพียง 12 พรรษา จึงต้องให้สมเด็จพระราชินีคาอาฮูมานูเป็นผู้สำเร็จราชการแทนพระองค์ในการปกครองฮาวาย
สมเด็จพระราชินีคาลามาแห่งฮาวายเสด็จสวรรคตเมื่อ 20 กันยายน 1870 ขณะมีพระชนมายุได้ 53 พรรษา พระบรมศพของพระองค์ได้รับการฝังเมื่อวันที่ 8 ตุลาคม 1870 ที่สุสานพระราชวงศ์ฮาวาย พระองค์สวรรคตได้เพียงสองปีก่อนถึงจุดสิ้นสุดของราชวงศ์คาเมฮาเมฮา
ภาษาชินบอน
ภาษาชินบอน (Chinbon language) หรือภาษาชินด์วิน มีผู้พูดในพม่าทั้งสิ้น 19,600 คน (พ.ศ. 2526) ในเขตเมืองกับเปตเลต ยอว์ ปาเลตวา จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน รากศัพท์ใกล้เคียงกับภาษาอาโซถึง 50%
กีฬาปันจักสีลัตในกีฬาแห่งชาติครั้งที่ 41
"กีฬาปันจักสีลัต" ในการแข่งขันกีฬาแห่งชาติ ครั้งที่ 41 เชียงใหม่เกมส์
กรีนบีนส์
กรีนบีนส์ หรือก่อนหน้านั้นใช้ชื่อ กลิทซ์ อำนวยการค่ายเพลงย่อยในเครือจีเอ็มเอ็ม แกรมมี่ ป้อนผลงานในแนวเพลงป็อปออกสู่ตลาดเป็นหลัก มีบุษบา ดาวเรืองเป็นกรรมการผู้จัดการค่าย นอกจากนี้กรีนบีนส์ยังมีค่ายเพลงย่อยที่แยกออกมาในภายหลังอีกอย่าง ใบตอง เรคคอร์ด,แกรมมี่ จี , อังกอร์ และมิวสิคครีม
สุลต่านอิส มาส์ บิน ชาลิฟ แห่งโมร็อกโก
สุลต่านอิส มาส์ บิน ชาลิฟ แห่งโมร็อกโก พระราชสมภพเมื่อ ค.ศ.1631 เป็นพระราชโอรสของ สุลต่านโมเลย์ อลี ชีลิฟ แห่งโมร็อกโก เมื่อ ค.ศ.1672 พระองค์ขึ้นครองราชย์ต่อจาก สุลต่านอัล ราซิด แห่งโมร็อกโก พระเชษฐา พระองค์เสด็จสวรรคตเมื่อ ค.ศ.1727 ทรงครองราชย์ได้ 55 ปี พระชนมายุ 82-93 พรรษา สุลต่านอับดุล อับบาซ ฮะมัด แห่งโมร็อกโก พระราชโอรสพระองค์โตพระองค์ จึงขึ้นครองราชย์ต่อไป
เซพเพลิน
เซพเพลิน () เป็นเรือเหาะมีโครง (rigid airship) ประเภทหนึ่ง บุกเบิกโดยเคานท์เฟอร์ดินันด์ ฟอน เซพเพลิน ชาวเยอรมัน ในต้นคริสต์ศตวรรษที่ 20 แนวคิดของเซพเพลินร่างไว้ครั้งแรกใน ค.ศ. 1874 และสรุปรายละเอียดใน ค.ศ. 1893 จดสิทธิบัตรในเยอรมนีใน ค.ศ. 1895 และในสหรัฐอเมริกาเมื่อวันที่ 14 มีนาคม ค.ศ. 1899 หลังแบบเซพเพลินประสบความสำเร็จอย่างโดดเด่น คำว่า "เซพเพลิน" ก็ได้ถูกใช้หมายถึงเรือเหาะมีโครงทุกประเภทอย่างไม่เป็นทางการ เซพเพลินบินเชิงพาณิชย์ครั้งแรกใน ค.ศ. 1910 โดยดอยท์เชอ ลุฟท์ชิฟฟาทส์-อาเก (DELAG) สายการบินแรกของโลกในกรมสรรพากร จนถึงกลาง ค.ศ. 1914 DELAG รับส่งผู้โดยสารกว่า 34,000 คน ในกว่า 1,500 เที่ยวบิน หลังสงครามโลกครั้งที่หนึ่งปะทุ กองทัพเยอรมันใช้เซพเพลินอย่างกว้างขวางเพื่อทิ้งระเบิดและสอดแนม
เมื่อเยอรมนีพ่ายสงครามใน ค.ศ. 1918 ธุรกิจเรือเหาะหยุดชะงักชั่วคราว แต่ภายใต้การนำของฮูโก เอคเคนเนอร์ ผู้สืบเชื้อสายของเคานท์ผู้ล่วงลับ เซพเพลินพลเรือนกลับมาได้รับความนิยมอีกครั้ง ใน ค.ศ. 1919 DELAG ตั้งบริการรายวันที่มีกำหนดการระหว่างกรุงเบอร์ลิน มิวนิก และฟรีดริชชาเฟน สมัยรุ่งเรืองที่สุด คือ ระหว่างคริสต์ทศวรรษ 1930 เมื่อเรือเหาะ เอลเซท 127 "กรัฟ เซพเพลิน" และเอลเซท 129 "ฮินเดนบวร์ก" ดำเนินการเที่ยวบินข้ามแอตแลนติกจากเยอรมนีสู่ทวีปอเมริกาเหนือและบราซิล ยอดอลังการศิลป์ของตึกเอ็มไพร์สเตทเดิมได้รับออกแบบให้ใช้เป็นเสาผูกยึดสำหรับเซพเพลินและเรือเหาะอื่นเพื่อจอด แต่ปฏิบัติไม่ได้จริง โศกนาฏกรรมฮินเดนบวร์กใน ค.ศ. 1937 ร่วมกับปัญหาทางการเมืองและเศรษฐกิจ เร่งให้เซพเพลินถึงคราวสิ้นสุด
ซานนิโกลัสเดโลสอาร์โรโยส
ซานนิโกลัสเดโลสอาร์โรโยส () หรืออาจเรียกสั้น ๆ ว่า ซานนิโกลัส เป็นเมืองในรัฐบัวโนสไอเรส ประเทศอาร์เจนตินา บนชายฝั่งทิศตะวันตกของแม่น้ำปารานา อยู่ห่างจากเมืองโรซาริโอ 61 กม. มีประชากร 138,000 คน (ค.ศ. 2001)
ซันลูการ์เดบาร์ราเมดา
ซันลูการ์เดบาร์ราเมดา () เป็นเมืองทางตะวันตกเฉียงเหนือของจังหวัดกาดิซ ในแคว้นอันดาลูซิอา ทางตอนใต้ของประเทศสเปน ซานลูการ์ต้งอยู่บนฝั่งซ้ายของปากแม่น้ำกัวดัลกิบีร์ ตรงข้ามกับอุทยานแห่งชาติดอญญานา อยู่ห่างจากเมืองกาดิซ 52 กม. และห่างจากเซบิยา 119 กม. เมืองมีประชากร 65,805 คน (ค.ศ. 2009) เมืองมีการตั้งถิ่นฐานตั้งแต่ยุคโบราณ ประกาศตั้งเป็นเมืองในปี ค.ศ. 1297 โดยอาลอนโซ เปเรซ เด กุซมัน
เนื่องจากมีที่ตั้งเป็นจุดยุทธศาสตร์ เมืองจึงเป็นจุดเริ่มต้นในการเดินทาง ในยุคล่าอาณานิคมและบุกเบิกอเมริการะหว่างศตวรรษที่ 15-17 เป็นเมืองจุดเริ่มต้นของการเดินทางสำรวจทางเรือครั้งที่ 3 ของคริสโตเฟอร์ โคลัมบัสในปี ค.ศ. 1498 และการเดินทางรอบโลกของเฟอร์ดินันด์ มาเจลลัน นักเดินเรือชาวโปรตุเกสในปี ค.ศ. 1519 เมืองถูกลดความสำคัญหลังจากปี ค.ศ. 1645 หลังเกิดเรื่องน่าอับอายของดยุกเมดีนาซีโดเนีย
ในศตวรรษที่ 19 เศรษฐกิจของเมืองขึ้นอยู่กับการปลูกองุ่นและการท่องเที่ยวในฤดูร้อน ในศตวรรษที่ 20 ถูกทำลายเนื่องจากสงครามกลางเมืองสเปน เช่นเดียวกับเมืองอื่น ปัจจุบัน เป็นจุดหมายปลายทางของนักท่องเที่ยวที่สำคัญ ในด้านอาหาร โดยเฉพาะไวน์มันซานิยา และกุ้ง มีชายหาดที่มีชื่อเสียง มีการแข่งม้าและดนตรีฟลาเมงโก มีพระราชวังของดยุกเมดีนาซีโดเนีย
เจ้าชายอัลมุห์ตาดี บิลละห์ มกุฎราชกุมารแห่งบรูไน
เจ้าชายอัลมุห์ตาดี บิลละห์ มกุฎราชกุมารแห่งบรูไน ()มกุฎราชกุมารแห่งบรูไนดารุสลาม พระองค์ทรงเป็นราชโอรสในสมเด็จพระราชาธิบดีฮัจญี ฮัสซานัล โบลเกียห์ กับสมเด็จพระราชินีสเลฮาแห่งบรูไน เสด็จพระราชสมภพเมื่อวันที่ 17 กุมภาพันธ์ พ.ศ. 2517
เจ้าชายอัลมุห์ตาดี บิลละห์ ทรงอภิเษกสมรสกับ เปงงีรัน อานะก์ ซาระห์ เมื่อวันที่ 9 กันยายน ค.ศ. 2004 ทั้งสองพระองค์ทรงมีพระราชโอรส-พระราชธิดาด้วยกัน 2 พระองค์ ได้แก่
แค้นเสน่หา
แค้นเสน่หา เป็นบทประพันธ์ของ วราภา บทโทรทัศน์โดย ศัลยา ออกอากาศทางสถานีวิทยุโทรทัศน์ไทยทีวีสีช่อง 3 ในปี 2556 นำแสดงโดย จินตหรา สุขพัฒน์, ลลิตา ปัญโญภาส, ฉัตรชัย เปล่งพานิช, ธัญญา โสภณ, พิศมัย วิไลศักดิ์, ยุกต์ ส่งไพศาล, ธัญชนก กู๊ด, ฐากูร การทิพย์, มทิรา ตันติประสุต กำกับการแสดงโดย สำรวย รักชาติFacebook Fanpage
Instagram Page
ทอเลมีที่ 3
ทอเลมีที่ 3 ยูเออร์เกดตีส () หรือชื่อในอียิปต์โบราณว่า อิวาเอนเนตเจอร์วีเซนวี เซเคมอังค์เร เซเทปอามุน ทรงเป็นกษัตริย์องค์ที่ 3 แห่งราชวงศ์ทอเลมี แห่งอียิปต์ ทรงครองราชย์ในช่วงระหว่าง 246 ปีก่อนคริสตกาล จนถึง 222 ปีก่อนคริสตกาล
โพรมีเทียส (ดาวบริวาร)
โพรมีเทียส () เป็นดาวบริวารของดาวเสาร์ ค้นพบในปี ค.ศ. 1980 (พ.ศ. 2523) ด้วยการถ่ายภาพจากยานวอยเอจเจอร์ 1 และถูกกำหนดให้เป็นชื่อชั่วคราว คือ
ในช่วงปลายปี 1985 ได้ตั้งชื่ออย่างเป็นทางการมาจากเทพโพรมีเทียส ยักษ์ในเทพปกรณัมกรีก และถูกกำหนดชื่อเล่นว่า Saturn XVI (16)
รายพระนามพระมหากษัตริย์มองโกเลีย
ราชวงศ์หยวนเหนือ (หลังจากราชวงศ์หยวนถูกล้มล้างโดยราชวงศ์หมิงในปี ค.ศ. 1368)
สายลับ เลิศรัตนชัย
สายลับ เลิศรัตนชัย (12 พฤษภาคม พ.ศ. 2536 — ) เป็นนักกีฬาขี่ม้าทีมชาติไทย เธอเป็นลูกสาวของวินิจ เลิศรัตนชัย กับเพ็ญ พิสุทธิ์ และมีน้องสาวเป็นนักกีฬาขี่ม้าทีมชาติชื่อ เสียงซอ เลิศรัตนชัย โดยสายลับเป็นผู้มอบม้า "วิกตอรี่" ให้แก่น้องสาวของเธอในเวลาต่อมา
สายลับใช้ม้าชื่อ "วิกตอรี่ บีบี" เข้าแข่งขันรายการ เอฟอีไอเวิลด์ชาเลนจ์ 2010 ที่จังหวัดระยอง เพื่อคัดตัวนักกีฬาเข้าแข่งขันโอลิมปิกเยาวชนฤดูร้อน 2010 ซึ่งเธอทำคะแนนขึ้นนำนักกีฬาทีมชาติไทยที่เข้าแข่งทั้งสิ้น 4 คน อย่างไรก็ตาม จากจำนวนโควตาที่กำหนดไว้สำหรับโซนอาเซียนในครั้งนี้ที่มีอยู่ 5 ประเทศ จะเหลือเพียง 4 ประเทศ เนื่องจากนักกีฬาจากประเทศสิงคโปร์ได้รับสิทธิในฐานะเป็นเจ้าภาพจัดการแข่งขัน และมีประเทศอื่นทำคะแนนได้ดีกว่า เธอจึงพลาดโอกาสเข้าร่วมแข่งในครั้งดังกล่าว
ทั้งนี้ สายลับสามารถคว้าแชมป์รายการเพรซิเดนท์คัพในประเภทจัมปิ้งโชว์ และในภายหลัง วินิจ เลิศรัตนชัย ผู้เป็นบิดาได้ส่งเธอไปศึกษาต่อที่ประเทศเนเธอร์แลนด์เพื่อทำการฝึกซ้อมกับแชมป์โอลิมปิก
พ.ศ. 2557 สายลับได้เป็นหนึ่งในตัวแทนนักกีฬาทีมชาติไทย ในการแข่งขันกีฬาขี่ม้าในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้ ซึ่งเธอทำการฝึกซ้อมอย่างต่อเนื่องก่อนเข้าร่วมการแข่งขันนี้มาเป็นเวลากว่า 1 ปี จากการแข่งขันครั้งดังกล่าว เธอได้อันดับที่ 15 ในประเภทโชว์จัมปิง
เกาะสอง
เกาะสอง (, ) หรือ ปูโลดัว () มีชื่อเดิมว่า วิกตอเรียพ็อยนต์ () เป็นเมืองที่ตั้งอยู่ทางตอนใต้ของเขตตะนาวศรี ประเทศพม่า
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์
ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ แต่เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ ในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง และได้ตั้งนามเมืองแห่งใหม่นี้ว่า วิกตอเรียพ็อยนต์ เพื่อเทิดพระเกียรติสมเด็จพระราชินีนาถวิกตอเรียแห่งสหราชอาณาจักร จนถึงปี ค.ศ. 1948 จึงได้เปลี่ยนชื่อกลับมาเรียกว่าเกาะสองตามเดิม
ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐาน เกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้
รายพระนามคู่อภิเษกสมรสในพระมหากษัตริย์มาดากัสการ์
ตำแหน่งสมเด็จพระราชสวามีของมาดากัสการ์ อยู่ในฐานะนายกรัฐมนตรีแห่งมาดากัสการ์ร่วมด้วย
ฮุนได ทีบูรอน
ฮุนได ทีบูรอน () เป็นรถสปอร์ตขนาดเล็ก (Sport Compact) รุ่นที่ 2 ของฮุนไดต่อจากฮุนได สคูป () เริ่มผลิตเมื่อปี พ.ศ. 2539 และเลิกผลิตเมื่อปี พ.ศ. 2551 โดยมีฮุนได เวลอสเตอร์ () มาทดแทน คำว่า Tiburon มาจากภาษาสเปนที่แปลว่า ฉลาม นอกจากนี้ ทีบูรอนยังมีการใช้ชื่ออื่น เช่น Tuscani Turbulence Coupe เป็นต้น
ฮุนได ทีบูรอน รุ่นที่ 1 เริ่มผลิตเมื่อปี พ.ศ. 2539 รหัสประจำตัวรถคือ RD แต่เมื่อมีการไมเนอร์เชนจ์แล้วเมื่อปี พ.ศ. 2542 ได้มีการเปลี่ยนรหัสใหม่คือ RD2 พร้อมกับเติมคำว่า Turbulence ที่ด้านหลังชื่อทีบูรอน ใช้ชิ้นส่วนร่วมกับฮุนได เอลันตร้า รถขนาดเล็กของฮุนไดในสมัยนั้น เครื่องยนต์ของทีบูรอนเป็นเครื่องยนต์ 1.6 ,1.8 และ 2.0 ลิตรของฮุนได ตระกูล Beta และใช้เกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้ ในเมืองอุลซัน ซึ่งเป็นโรงงานขนาดใหญ่ที่สุดของฮุนได
ในประเทศไทย United Auto Sales Thailand ซึ่งเป็นผู้นำเข้ารถยนต์ฮุนไดอย่างเป็นทางการในสมัยนั้น ได้นำทีบูรอนมาเปิดตัวในประเทศไทยเมื่อปี พ.ศ. 2539 โดยใช้ชื่อทีบูรอนเหมือนในต่างประเทศ และได้รับความนิยมมากขึ้นจากเดิมพอสมควร ด้วยรูปทรงที่สวยดุจปลาฉลาม มีเครื่องยนต์แบบ 4 สูบ DOHC 16 วาล์ว 1,975 ซีซี หัวฉีด ECFI Direct Ignition System 138 แรงม้าที่ 6,000 รอบต่อนาที แรงบิด 18.4 กก.-ม.ที่ 4,800 รอบต่อนาที มีทั้งเกียร์ธรรมดา 5 สปีด และเกียร์อัตโนมัติ 4 สปีด เป็นรุ่นก่อน Minorchange และลากขายมาเรื่อยๆ จนรุ่น Minorchange ได้ถูกสั่งนำเข้ามาจำหน่ายในจำนวนไม่มากนัก เพราะอยู่ในช่วงปลายสัญญาการทำตลาดของ UAS จนกระทั่ง UAS ได้หมดสัญญาการทำตลาดรถยนต์ฮุนไดเมื่อปี พ.ศ. 2545
ฮุนได ทีบูรอน รุ่นที่ 2 เริ่มผลิตเมื่อปี พ.ศ. 2544 และเริ่มทำตลาดเมื่อปี พ.ศ. 2545 รหัสประจำตัวรถคือ GK ใช้ชิ้นส่วนร่วมกับรถรุ่นอื่นๆ ของฮุนไดและเกีย โดยฮุนไดจะเป็นรุ่น Elantra Matrix (Lavita) และ Tucson และเกียรุ่น Spectra (Cerato) และ Sportage เครื่องยนต์จะเป็นเครื่องยนต์ 1.6 ,2.0 และ 2.7 ลิตร เป็น V6 ในรุ่น 2.7 ลิตร เครื่องยนต์ทั้งหมดพัฒนาเองโดยฮุนได ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้และตุรกี มีการไมเนอร์เชนจ์แล้ว 2 ครั้ง โดยรุ่นที่เข้ามาขายในไทยจะเป็นรุ่นที่ไมเนอร์เชนจ์ครั้งที่ 2 โดยเปิดตัวเมื่อปี พ.ศ. 2550 พร้อมกับการแนะนำรถยนต์ Hyundai อีกครั้งในปีเดียวกัน และเข้ามาพร้อมกับรุ่น Sonata Santa Fe และ H-1 โดยขายออกไปได้ไม่มากนัก ไม่กี่สิบคันเท่านั้น และเพิ่งจะเลิกขายไปได้ไม่นานนัก
วงศ์ผักกาด
วงศ์ผักกาด หรือ Brassicaceae, เป็นวงศ์ของพืชมีดอก ชื่อวงศ์ตั้งตามชื่อสกุล "(_" วงศ์นี้แต่เดิมใช้ชื่อว่า ( หมายถึงลักษณะดอกที่มีสี่กลีบ วงศ์นี้ประกอบด้วย 330 สกุล มีสมาชิกประมาณ 3,700 สปีชีส์ สกุลที่ใหญ่ที่สุดคือ "()" (365 สปีชีส์) รองลงไปได้แก่ "()" (200 สปีชีส์แต่คำจำกัดความยังมีข้อโต้แย้ง) "()" (225 สปีชีส์), "()" (230 สปีชีส์) และ "()" (195 สปีชีส์)
สปีชีส์ในวงศ์นี้ที่เป็นที่รู้จักกันดีได้แก่ "()" (กะหล่ำ) "()" (เรปสีด) "()" (ผักกาดหัว) "()" (ฮอร์สเรดิช) "()" (พืชที่ใช้เป็นแบบจำลองในการศึกษาทางด้านชีวโมเลกุล)
A แชนแนล สี่แสบซ่า บ้าขั้นเอ
A แชนแนล สี่แสบซ่า บ้าขั้นเอ () เป็นการ์ตูนญี่ปุ่นประเภทสี่ช่องจบ โดย บีบี คุโรดะ ตีพิมพ์ลงในนิตยสารการ์ตูนเซเน็น ชื่อ มังงะ ไทม์ คิราระ คารัต และได้รวมเล่ม และวางจำหน่ายเมื่อ 26 ธันวาคม 2552 โดยสำนักพิมพ์โฮบุงฉะ ในส่วนของ อะนิเมะ ถ่ายทำขึ้นโดย โกคุมิ สตูดิโอ และฉายในญี่ปุ่นระหว่างวันที่ 8 เมษายน 2554 - 24 มิถุนายน 2554 จำนวนทั้งสิ้น 12 ตอน และในส่วนของ โอวีเอ ได้ออกจำหน่ายในวันที่ 21 มีนาคม 2555 โดยวางจำหน่ายในรูปแบบ บลูเรย์ และ ดีวีดี จำนวน 2 ตอน
รูปแบบการดำเนินเรื่องของ A แชนแนล สี่แสบซ่า บ้าขั้นเอ เป็นการดำเนินเรื่องแบบจบในตอนทีละเหตุการณ์ เป็นเรื่องราวชีวิตประจำวันของ โทรุ อิจิอิ ที่หึงหวง รุน โมโมกิ เพื่อนสมัยเด็ก ซึ่งอยู่ข้างบ้านอย่างสุดหัวใจ รุนเองก็มีเพื่อนร่วมห้องอย่าง นางิ เทนโนจิ สาวแว่นประจำห้อง และ ยูโกะ นิชิ สาวสวยที่หุ่นดีจนชายใดต้องเหลียวมอง
ฟุตบอลลีกแชมเปียนชิป ฤดูกาล 2012–13
ฟุตบอลลีกแชมเปียนชิป ฤดูกาล 2012–13 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน. โดยผู้ชนะในฤดูกาลนี้คือ คาร์ดิฟฟ์ ซิตี และอันดับที่สองหรือรองชนะเลิศคือ ฮัดเดอส์ฟิลด์ ทาวน์ และเสร็จสิ้นในวันที่ 27 พฤษภาคม 2013 กับ เพลย์-ออฟ รอบชิงชนะเลิศ ที่ คาร์ดิฟฟ์ซิตีสเตเดียม.
"รวมผลสองนัด วัตฟอร์ด ผ่านเข้ารอบด้วยสกอร์รวม 3–2."
"รวมผลสองนัด คริสตัล พาเลซ ผ่านเข้ารอบด้วยสกอร์รวม 2–0."
เลื่อนชั้น มาจาก ลีก วัน
ตกชั้น จาก พรีเมียร์ลีก
เลื่อนชั้น มาจาก พรีเมียร์ลีก
ตกชั้น จาก ลีก วัน
พระพิพิธภักดี (ตนกูมุกดา อับดุลบุตร)
พระพิพิธภักดี (ตนกูมุกดา อับดุลบุตร) เป็นผู้สืบสกุลเจ้าเมืองยะหริ่ง เดิมมีนามว่า "ตนกูมุกดา อับดุลบุตร" เป็นบุตรคนโตของพระยาพิพิธเสนามาตย์ (นิโซะ)
พระพิพิธภักดี มีน้อง 5 คน คือ ตนกูไซนับ, ตนกูบือเซาะ, ตนกูบราเฮม (บันเทิง อับดุลบุตร), ตนกูมะหะหมัด (พยงค์ อับดุลบุตร) และตนกูเยาะ เขาเคยได้รับแต่งตั้งเป็นผู้ว่าราชการจังหวัดสตูล ต่อมาได้ลาออกจากตำแหน่งเพื่อลงสมัครเลือกตั้งเป็นสมาชิกสภาผู้แทนราษฎรจังหวัดปัตตานี ซึ่งพระพิพิธภักดีได้รับเลือกตั้งถึง 3 สมัยด้วยกัน ภายหลังได้รับการแต่งตั้งให้เป็นสมาชิกวุฒิสภา 1 สมัย
ต่อมาเขาป่วยเป็นอัมพาต จึงวางมือทางการเมือง และบันเทิง อับดุลบุตร (ตนกูบราเฮม) ได้ลงสมัครรับเลือกตั้งสมาชิกสภาผู้แทนราษฎรแทน พระพิพิธภักดี ได้ถึงแก่อนิจกรรมเมื่อวันที่ 24 สิงหาคม พ.ศ. 2512 โดยมีภรรยา 3 คน คือ
พระพิพิธภักดี ได้รับพระราชทานพระบรมราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองเมืองปัตตานี (เจ้าเมืองประเทศราช)
รักนี้ผีคุ้ม
รักนี้ผีคุ้ม เป็นละครซิทคอมที่ผลิตโดย โต๊ะกลมโทรทัศน์ ออกอากาศทุกวันอาทิตย์เวลา 11.00 - 12.00 น. ทางช่องเวิร์คพอยท์ทีวี ออกอากาศเมื่อวันที่ 10 กุมภาพันธ์ - 29 ธันวาคม พ.ศ. 2556 กำกับการแสดงโดย พงศ์เศรษฐ์ ลักษมีพงศ์
ข้าวหอม สาวออฟฟิศวัย 26 กำลังจะแต่งงานที่โรงแรม The Hotel ของ พี่แฉล้มแต่ก่อนจะถึงวันแต่งงาน ข้าวหอมกลับถูกเหล่าผีที่สิงอยู่ในโรงแรมนำโดย ผีฉลอง อดีตสามี พี่แฉล้ม หลอกจนหัวใจวายตายเพราะโรงแรมนี้มีคำสาปว่า..."ต้องให้คนที่เกิดวันที่ 9 เดือน 9 ปีกุน ตายในโรงแรมพวกผีจึงจะไปเกิดได้"
แต่เรื่องกลับตาลปัตรเมื่อพวกผีเข้าใจผิด! ข้าวหอมไม่ได้เกิดปีกุน! ข้าวหอมจึงตายฟรีกลายเป็นผีอยู่ในโรงแรมนี้กับเพื่อนผีไปชั่วนิรันดร์โชคยังดีที่ ป๋อง นักศึกษาหนุ่มสุดเพี้ยน กำลังทำวิทยานิพนธ์เรื่องผีส่งอาจารย์ป๋องได้ยินข่าวลือว่าโรงแรม The Hotel มีผี ก็เลยเข้ามาพักเพื่อเก็บข้อมูลป๋องหาทางติดต่อกับผีจนสามารถสื่อสารกับผีข้าวหอมได้ป๋องสืบประวัติข้าวหอมต่อทำให้รู้ว่าจริงๆแล้ว... ข้าวหอมยังไม่ตาย แต่เป็นเจ้าหญิงนิทราอยู่โรงพยาบาล!ผีข้าวหอมและเหล่าผีสุดเพี้ยน จึงต้องพยายามล้างคำสาปให้วิญญาณข้าวหอมกลับเข้าร่างให้ได้ขณะเดียวกันก็ต้องรับมือกับเรื่องวุ่นๆ ในโรงแรมไม่เว้นแต่ละวัน
ทางด่วนทาเตยามะ
ทางด่วนทาเตยามะ () เป็นทางด่วนในจังหวัดชิบะ ประเทศญี่ปุ่น ดำเนินงานโดยบริษัททางด่วนนิปปงตะวันออก เชื่อมระหว่างเมืองชิบะกับเมืองอื่นในจังหวัดชิบะ โดยมีจุดเริ่มต้นที่เขตชูโอในเมืองชิบะ ไปสิ้นสุดที่เมืองฟุตสึ เริ่มเปิดใช้งานในปี ค.ศ. 1995 มีความยาวทั้งสิ้น 55.7 กิโลเมตร
สโมสรฟุตบอลแมนเชสเตอร์ยูไนเต็ดในฤดูกาล 2013–14
แมนเชสเตอร์ ยูไนเต็ด ฤดูกาล 2013–14 เป็นฤดูกาลที่ 22 ใน พรีเมียร์ลีก, และเป็นฤดูกาลที่ 39 บนเวทีฟุตบอลอังกฤษ.
โปรแกรมการแข่งขัน ฤดูกาล 2013–14 จะประกาศในวันที่ 19 มิถุนายน เวลาท้องถิ่นที่อังกฤษในเวลา 09:00 BST หรือ เวลา 15:00 น. ตามเวลาในประเทศไทย. สโมสรเริ่มต้นนัดแรกของฤดูกาลในวันที่ 17 สิงหาคม 2013 ในการบุกเยือน สวอนซี ซิตี.
ยูไนเต็ดผ่านเข่ามาเล่นใน เอฟเอ คัพ ในรอบที่สามกับอีกสโมสรอื่นๆในพรีเมียร์ลีก, เช่นเดียวกับทีมที่มาจาก แชมเปียนชิพ. ส่วนพิธีการจับสลากมีขึ้นเมื่อวันที่ 8 ธันวาคม 2013, ซึ่งทางยูไนเต็ดถูกจับสลากเป็นเจ้าบ้านพบกับเพื่อนร่วมสโมสรพรีเมียร์ลีกอย่างทีม สวอนซี ซิตี. โดยที่การแข่งขันจะเริ่มแข่งขันขึ้นในวันที่ 5 มกราคม 2014.
ในฐานะที่เป็นหนึ่งในเจ็ดของสโมสรอังกฤษที่มีคุณสมบัติสำหรับการแข่งขันในระดับฟุตบอลสโมสรยุโรปในฤดูกาล 2012-13, ยูไนเต็ดได้สิทธิ์ขอบายเข้าสู่รอบที่สามของฟุตบอลลีกคัพ โดยเกิดขึ้นเมื่อวันที่ 28 สิงหาคม 2013 โดยที่ยูไนเต็ดได้ถูกจับสลากประกบคู่พบกับคู่อริตลอดกาล,เพื่อนร่วมพรีเมียร์ลีกอย่างลิเวอร์พูล. โดยถือเป็นครั้งที่สี่ที่ทั้งคู่โคจรมาพบกันของคู่แข่งทั้งสองได้พบกันในการแข่งขันและเป็นครั้งแรกนับตั้งแต่ปี 2003 ที่ได้เจอกันในฟุตบอลรายการนี้ โดยครั้งสุดท้ายที่ทั้งคู่พบกันเป็นทางด้าน ลิเวอร์พูลเป็นฝ่ายเอาชนะปีศาจแดงในนัดชิงชนะเลิศด้วยสกอร์ 2-0.
หลังจากจบติดอันดับหนึ่งจากสามอันดับในลีก ฤดูกาลที่ผ่านมา, ยูไนเต็ดจะเริ่มต้นเส้นทาง ยูฟ่าแชมเปียนส์ลีก ในรอบแบ่งกลุ่ม. กฎกติกามารยาทของ ค่าสัมประสิทธิ์ยูฟ่า พวกเขาถูกจัดวางอยู่ในโถที่ 1 สำหรับการจับสลากประกบคู่ซึ่งเกิดขึ้นใน โมนาโก เมื่อวันที่ 29 สิงหาคม 2013 ยูไนเต็ดได้ถูกจับสลากแบ่งสายไปอยู่ในกลุ่มเดียวกับแชมป์จากยูเครน ชัคตาร์ โดเนตสค์, ไบเออร์เลเฟอร์คูเซิน จากเยอรมนี และ เรอัล โซเซียดัด จากสเปน โดยที่แมนเชสเตอร์ยูไนเต็ดเคยพบกับกับไบเออร์เลเวอร์คูเซ่นมาแล้วก่อนหน้านี้ทั้งใน ฤดูกาล 2001-02 และ ฤดูกาล 2002-03 ในขณะที่ ชัคตาร์ โดเนตสค์ และเรอัลโซเซียดัดนั้นเป็นทีมคู่แข่งฝ่ายตรงข้ามที่ถือเป็นทีมหน้าใหม่บนเวทียุโรป.
พิธีการจับสลากในรอบ 16 ทีมสุดท้ายมีขึ้นในเมือง นียง, สวิตเซอร์แลนด์, เมื่อวันที่ 16 ธันวาคม 2013. เลกแรกจะเล่นวันที่ 25 กุมภาพันธ์ 2014 ออกนอกบ้านก่อน, และเลกที่สองจะเล่นวันที่ 19 มีนาคม 2014 ที่โอลด์ แทรฟฟอร์ด. ในฐานะที่เป็นผู้ชนะของกลุ่มพวกเขา, ยูไนเต็ดถูกจับสลากมาประกบคู่พบกับทีมแชมป์ลีกกรีก, โอลิมเปียกอส, ที่จบเกมรอบแบ่งกลุ่มด้วยรองแชมป์ในกลุ่ม ซี. ถือเป็นการพบกันครั้งที่ 5 ระหว่างสองสโมสรและเป็นครั้งแรกที่พวกเขาต้องเผชิญหน้ากันอีกครั้งนับตั้งแต่ปี 2002 เมื่อ ยูไนเต็ด ชนะ 3–2 ในรอบแบ่งกลุ่มรอบแรก.
กีฬาเปตองในกีฬาแห่งชาติครั้งที่ 41
กีฬาเปตอง ในการแข่งขันกีฬาแห่งชาติ ครั้งที่ 41 เชียงใหม่เกมส์
ไรนิฮาโร
ไรนิฮาโร (เสียชีวิต 10 กุมภาพันธ์ 1852) เป็นนายกรัฐมนตรีของราชอาณาจักรมาดากัสการ์ ตั้งแต่ 1833 ถึง 1852
ไรนิฮาโร เกิดในชนชั้นอิสระของชาวเมรีนา พ่อของเขาทำหน้าที่เป็นที่ปรึกษาส่วนพระองค์ให้แก่สมเด็จพระเจ้าอันเดรียนนามโบอินีเมรีนาแห่งมาดากัสการ์ ต่อมาเขาได้รับเลือกให้อภิเษกสมรสกับสมเด็จพระราชินีนาถรานาวาโลนาที่ 1 แห่งมาดากัสการ์หลังการสิ้นพระชนม์ของพระสวามีคนแรกของพระองค์ในปี 1833 เมื่ออภิเษกสมรสเขาก็ได้ดำรงตำแหน่งผู้บัญชาการทหารสูงสุดและนายกรัฐมนตรีของมาดากัสการ์ เขายังคงดำรงตำแหน่งเหล่านี้จนกระทั่งเขาเสียชีวิตในปี 1853 ศพของเขาได้รับการฝังในหลุมฝังศพที่ตั้งอยู่โดดเด่นกลางกรุงอันตานานาริโว ซึ่งสร้างโดยสถานิกชาวฝรั่งเศสชื่อฌ็อง ลาบอร์เดอ หลุมฝังศพนี้ภายหลังก็ใช้เป็นที่ฝังศพบุตรชายเขาสองคนคือไรนิโวนินาฮิทรินิโอนีและไรนิไลอาริโวนี ซึ่งทั้งสองคนก็เคยดำรงตำแหน่งผู้บัญชาการทหารสูงสุด นายกรัฐมนตรี และพระราชสวามี
ไรนิฮาโร ได้รับการกล่าวถึงใน The Fugitives ของ R.M. Ballantyne
สมเด็จพระราชินีรามโบลามาโซอันโดรแห่งมาดากัสการ์
สมเด็จพระราชินีรามโบลามาโซอันโดรแห่งมาดากัสการ์ () พระนามเดิม เจ้าหญิงราโวรามบาโต ทรงเป็นพระอัครมเหสีในสมเด็จพระเจ้าอันเดรียนนามโบอินีเมรีนาแห่งมาดากัสการ์ พระองค์เป็นพระธิดาของ ราเบซาคา กับ ราโวลอมบาโต พระองค์ทรงเป็นหนึ่งในพระชายาทั้งสิบสองพระองค์ของพระเจ้าอันเดรียนนามโบอินีเมรีนา พระองค์ทรงมีพระราชอำนาจในรัชสมัยของพระโอรสคือ สมเด็จพระเจ้าราดามาที่ 1 แห่งมาดากัสการ์ และพยายามผลักดันให้เจ้าชายราโกโตเบ พระนัดดา ซึ่งเป็นพระโอรสในพระราชธิดาองค์ใหญ่ของพระนางขึ้นครองบัลลังก์ แต่พระองค์ทรงถูกประหารโดยพระสุณิสา คือ สมเด็จพระราชินีนาถรานาวาโลนาที่ 1 แห่งมาดากัสการ์ เนื่องจากพระองค์ถูกกล่าวหาว่าเป็นกบฏต่อราชบัลลังก์ของพระนางรานาวาโลนา สถานที่ฝังพระบรมศพของพระองค์นั้นยังไม่เป็นที่ทราบแน่ชัด
พระเจ้าอมานุลเลาะห์
พระเจ้าอมานุลเลาะห์ หรืออมานุลลอหฺ ข่าน (Amanullah; ภาษาพาซตู, ภาษาเปอร์เซีย, ภาษาอูรดู, ภาษาอาหรับ: أمان الله خان) เป็นพระมหากษัตริย์แห่งอัฟกานิสถาน ครองราชย์ระหว่าง พ.ศ. 2462 – 2472 ทรงมีบทบาทในการทำให้อัฟกานิสถานได้รับเอกราชโดยสมบูรณ์จากอังกฤษ ใน พ.ศ. 2462 และปฏิรูปประเทศอย่างรวดเร็วจนทำให้เกิดจลาจลภายในประเทศ จึงถูกบีบให้สละราชบัลลังก์ในที่สุด
พระองค์ประสูติเมื่อ พ.ศ. 2435 เป็นพระโอรสของพระเจ้าฮาบีบุลเลาะห์ เมื่อพระราชบิดาถูกปลงพระชนม์ใน พ.ศ. 2462 พระองค์ทรงเป็นข้าหลวงแห่งกรุงคาบูลและสามารถเจรจาให้กลุ่มชนชั้นนำในอัฟกานิสถานมาสนับสนุนให้พระองค์ครองราชย์ได้สำเร็จ นอกจากนั้น พระองค์ยังดำเนินนโยบายแข็งกร้าวกับอังกฤษ และได้ประกาศญิฮาดกับอังกฤษในเดือนพฤษภาคม พ.ศ. 2462 แม้จะไม่สามารถเอาชนะอังกฤษได้อย่างเด็ดขาด แต่ก็นำไปสู่การลงนามในสนธิสัญญาราวัลปินดี ที่ยอมให้อัฟกานิสถานมีเอกราชโดยสมบูรณ์ นอกจากนั้น พระองค์ยังทำสนธิสัญญากับรัสเซีย อิหร่าน และตุรกี รัสเซียในสมัยเลนินให้การสนับสนุนอัฟกานิสถานมาก และได้ลงนามในสนธิสัญญากับรัสเซียเพื่อรับรองความเป็นเอกราชของรัฐบูคาราทางใต้ของรัสเซีย ต่อมาใน พ.ศ. 2465 รัสเซียที่เปลี่ยนมาเป็นสหภาพโซเวียต ได้ส่งกองทัพเข้ายึดครองรัฐบูคารา และพยายามเผยแพร่ลัทธิคอมมิวนิสต์ในอัฟกานิสถาน ทำให้เกิดความขัดแย้งกัน พระองค์จึงหันไปเป็นมิตรกับเยอรมัน อิตาลี ฝรั่งเศส ญี่ปุ่นเพื่อถ่วงดุลกับโซเวียต
พระองค์เป็นผู้ริเริ่มพระราชทานรัฐธรรมนูญฉบับแรกของอัฟกานิสถาน ใน พ.ศ. 2465 ซึ่งมีลักษณะคล้ายของจักรวรรดิออตโตมัน เปลี่ยนการเก็บภาษีจากการเก็บเป็นผลผลิตทางการเกษตรมาเป็นเงินสด ยกเลิกการสวมผ้าคลุมหน้าสตรีตามแบบศาสนาอิสลาม แต่การปฏิรูปของพระองค์ได้รับการต่อต้านจากประชาชนที่เห็นว่าพระองค์ก้าวก่ายงานของผู้นำศาสนา มีการจัดตั้งขบวนการปุซตุนเพื่อต่อต้านพระองค์ แต่สามารถปราบได้ใน พ.ศ. 2467 แต่ไม่สามารถหยุดการก่อกบฏได้ เมื่อเกิดการกบฏในช่วง พ.ศ. 2471 พระองค์จึงถูกขับไล่ออกจากราชบัลลังก์และลี้ภัยไปยังกันดะฮาร์เมื่อ 14 มกราคม พ.ศ. 2471
กลุ่มกบฏที่มีบาเจะห์ ชิกโกหรือ ฮาบิบุลลอห์ กาลากานีเป็นผู้นำเข้ายึดกรุงคาบูล แล้วตั้งตนเป็นเจ้าผู้ครองอัฟกานิสถาน ยกเลิกการปฏิรูปของพระเจ้าอมานุลเลาะห์ พระเจ้าอมานุลเลาะห์ได้รวบรวมกำลังที่กันดะฮาร์ และยกทัพไปยังกัซนี แต่ไม่ได้รับการสนับสนุนจากประชาชน โดยพระญาติของพระองค์คือ นาดีร ข่าน ได้ปราบปรามกลุ่มของกาลากานีและขึ้นครองราชย์เมื่อ 13 ตุลาคม พ.ศ. 2472 พระเจ้าอมานุลเลาะห์จึงตัดสินใจลี้ภัยการเมืองไปยังบริติชอินเดีย จากนั้นจึงเสด็จไปยังอิตาลี จนสิ้นพระชนม์ที่สวิตเซอร์แลนด์เมื่อ 26 เมษายน พ.ศ. 2503 พระศพของพระองค์ถูกนำกลับมายังอัฟกานิสถานและฝังไว้ทางตะวันออกของจาลาลาบัด
เจ้าหญิงเฟือง ซุง
เจ้าหญิงเฟือง ซุง แห่งเวียดนาม () ประสูติเมื่อวันที่ 5 กุมภาพันธ์ พ.ศ. 2485 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
เฮเลนี (ดาวบริวาร)
เฮเลนี ( ; ) เป็นดาวบริวารของดาวเสาร์ ค้นพบโดย Laques และLecacheuxในปี ค.ศ. 1980 จากการสังเกตตามพื้นดินที่ หอดูดาวพิคดูมิดิ และมีชื่อเล่นว่า ในปี ค.ศ. 1988 ได้ตั้งชื่ออย่างเป็นทางการมาจากเฮเลนแห่งทรอย หลานสาวของโครนัส ในเทพปกรณัมกรีก ดาวบริวารถูกกำหนดชื่อเล่นว่า Saturn XII
สมเด็จพระราชนีนาถโจนที่ 1 แห่งนาวาร์
สมเด็จพระราชินีนาถโจนที่ 1 แห่งนาวาร์ () ทรงเป็นสมเด็จพระราชินีนาถแห่งนาร์วาและสมเด็จพระราชินีแห่งฝรั่งเศส
สมเด็จพระราชินีนาถโจนที่ 1 แห่งนาวาร์ เสด็จพระราชสมภพเมื่อ 14 มกราคม ค.ศ. 1273 เป็นพระราชธิดาใน พระเจ้าอองรีที่ 1 แห่งนาวาร์กับบลานซ์แห่งอาร์โตอิส พระบิดาของพระองค์เป็นพระมหากษัตริย์แห่งนาวาร์ เมื่อพระราชบิดาของพระองค์สวรรคตในปี 1274 พระองค์จึงทรงครองราชย์บัลลังก์นาวาร์โดยมีพระมารดาของพระองค์จึงเป็นผู้สำเร็จราชการ
เมื่อพระองค์มีพระชนมายุได้ 10 พรรษา พระองค์ได้อภิเษกสมรสกับพระเจ้าฟิลิปที่ 4 แห่งฝรั่งเศส เมื่อวันที่ 16 สิงหาคม 1284 ทำให้พระองค์ได้ดำรงพระอิสริยยศเป็นสมเด็จพระราชินีแห่งฝรั่งเศส พระองค์กับพระเจ้าฟิลิปที่ 4 มีพระโอรส - พระธิดา ด้วยกัน ดังนี้
ปูเรอา
ปูเรอา (; เกิดในช่วงคริสต์ทศวรรษที่ 1700) เป็นราชินีแห่งชนเผ่าแลนด์วาร์ดเตวา (Landward Teva) นางประกาศตัวเป็นประมุขแห่งชาวตาฮีตีทั้งปวง และในระหว่าง ค.ศ. 1767–1768 นางกับอาโม (Amo) ผู้เป็นสวามี ช่วยกันสร้างมาฮาอีอาเตอา (Mahaiatea) โดยประสงค์จะให้เป็นศูนย์กลางพิธีกรรมของชาวตาฮีตี
ภาพนางปูเรอาที่ปรากฏในจินตนาการของชาวยุโรปมีลักษณะระหว่างกษัตริย์ตามขนบดั้งเดิมกับราชินีในเทพนิยาย
ทีทิส (ดาวบริวาร)
ทีทิส หรือ Saturn III เป็นดาวบริวารขนาดกลางของดาวเสาร์อยู่ผ่านประมาณ 1,060 กิโลเมตร (660 ไมล์) ค้นพบโดย โจวันนี โดเมนีโก กัสซีนี ในปี ค.ศ. 1684 และตั้งชื่อมาจากยักษ์ทีทิส ในเทพปกรณัมกรีก
ทีทิส ได้รับการสำรวจโดยยานอวกาศหลายคนรวมถึง ไพโอเนียร์ 11 (ค.ศ. 1979) ,วอยเอจเจอร์ 1 (ค.ศ. 1980) ,วอยเอจเจอร์ 2 (ค.ศ. 1981) และยานแคสซีนี ซึ่งเริ่มต้นในปี ค.ศ. 2004
อีเดอร์ ลีมา
อีเดอร์ เฟอร์มีโน ลีมา (; ) หรือที่รู้จักโดยทั่วไปในชื่อ อีเดอร์ ลีมา เกิดวันที่ 29 มิถุนายน ค.ศ. 1984 ที่ประเทศบราซิล เป็นนักกีฬาฟุตซอลชาวรัสเซีย ผู้เล่นให้แก่แกซพรอมอักรา และทีมชาติรัสเซีย นอกจากนี้ เขายังเป็นผู้ทำประตูสูงสุดในการแข่งขันฟุตซอลชิงแชมป์โลก 2012 จากการยิงเข้าประตูรวมทั้งสิ้น 9 ประตู
เจ้าหญิงเมียะพะยาละ
เจ้าหญิงมยะพะยาละ (, ; 4 ตุลาคม 1883 - 4 เมษายน 1956) เป็นพระราชธิดาในพระเจ้าธีบอกับพระนางศุภยาลัต ก่อนหน้าที่จะมีการล้มล้างระบอบราชาธิปไตยในพม่าโดยอังกฤษ เจ้าหญิงมยะพะยาละ ได้รับเลือกให้เป็นรัชทายาทในราชบัลลังก์พม่า เมื่อพระเจ้าธีบอถูกโค่นล้มราชบัลลังก์ พระองค์จึงต้องไปพำนักที่อินเดียกับพระบิดาและพระมารดา ต่อมาเมื่อพระเจ้าธีบอสวรรคตลง พระองค์จึงเป็นผู้อ้างสิทธิในราชบัลลังก์พม่าต่อจากพระบิดา พระองค์สื้นพระชนม์ที่เมืองกาลิมปง ประเทศอินเดีย เมื่อวันที่ 4 เมษายน 1956 เจ้าตอ พญา ผู้เป็นพระราชภาคิไนย (เจ้าตอ พญาทรงเป็นพระโอรสในพระขนิษฐาของพระองค์) จึงเป็นผู้อ้างสิทธิ์ในราชบัลลังก์พม่าคนต่อไป
ไชย ขุนศรีรักษา
ทองขาว ภัทรโชคชัย หรือ ไชย ขุนศรีรักษา เป็นนักแสดงชาวไทย เกิดในครอบครัวมุสลิมเมื่อวันที่ 15 มิถุนายน พ.ศ. 2511 เป็นอดีตพระเอกคาบาเร่ต์ จาก CALYPSO CABARET ต่อมาได้เข้าสู่วงการมีชื่อเสียงจากการเป็นดาวดี ปัจจุบันยังรับงานแสดงอยู่ทั้งบทดีและบทพ่อ
รีอา (ดาวบริวาร)
รีอา (, ; ) เป็นดาวบริวารที่ใหญ่ที่สุดอันดับ 2 ของดาวเสาร์และดาวบริวารที่ใหญ่ที่สุดอันดับที่ 9 ในระบบสุริยะ ค้นพบโดยโจวันนี โดเมนีโก กัสซีนี ในปี ค.ศ. 1672
ไอโอตา นาฬิกา บี
ไอโอตา นาฬิกา บี เป็นดาวเคราะห์นอกระบบที่อยู่ห่างจากโลก 56 ปีแสง อยู่ในกลุ่มดาวนาฬิกา มีมวลต่ำสุด 1.94 หน่วยของดาวพฤหัสบดี
สตาร์ เทรค ทะยานสู่ห้วงมืด
สตาร์เทรค ทะยานสู่ห้วงมืด เป็นภาพยนตร์แนวไซไฟแอกชั่นในปี 2013 ผลิตโดย Bad Robot Productions ,K/O Paper Products และSkydance Productions รวมถึงจัดจำหน่ายโดย พาราเมาต์พิกเจอส์ เป็นภาพยนตร์ที่ 12 ของเรื่องสตาร์ เทรค
และเป็นภาคต่อจากปี 2009 สตาร์ เทรค เข้าฉายในระบบ 3 มิติ ในสหรัฐอเมริกาในวันที่ 17 พฤษภาคม 2013
เมื่อลูกเรือของยานเอนเตอร์ไพรส์ได้ถูกส่งตัวกลับมาถึงดาวโลก พวกเขาได้เผชิญกับพลังที่น่าสะพรึงกลัวและยากจะหยุดยั้งที่เกิดขึ้นภายในองค์กรของพวกเขาเอง มันได้ทำลายกองยานรบและทุกสิ่งทุกอย่าง ทำให้โลกเข้าสู่สถานการณ์ที่อันตรายอย่างยิ่ง
ด้วยความที่เป็นดาวบ้านเกิดของตัวเอง กัปตันเคิร์กจึงรับหน้าที่ในการนำทีมสู่พื้นที่สงคราม เพื่อไล่ล่าคนร้ายที่ครอบครองอาวุธมหาประลัยในขณะที่สงครามการไล่ล่าที่มีเดิมพันเป็นชีวิตและความตายดำเนินไปนั้น ความรักก็ถูกท้าทาย มิตรภาพก็ถูกหั่นสะบั้น และการเสียสละของเหล่าผู้คนที่เปรียบเสมือนครอบครัวที่เหลืออยู่ของกัปตันเคิร์ก นั่นคือ ลูกเรือของเขา จะต้องเกิดขึ้นอย่างหลีกเลี่ยงไม่ได้
ฟาโรห์โจเซอร์
ฟาโรห์โจเซอร์ (อังกฤษ: Djoser) เป็นฟาโรห์ในราชวงศ์ที่3 แห่งอียิปต์โบราณ ทรงครองราชในปี 2668-2649 ปีก่อนคริสตกาล 
ฟาโรห์โจเซอร์เป็นฟาโรห์พระองค์แรกที่มีดำริให้สร้างพีระมิดขั้นบันไดของพระองค์เองเป็นต้นแบบของพีระมิดทรงสามเหลี่ยม โดยมีอัครเสนาบดีและสถาปนิกที่มีชื่อเสียงเป็นผู้ออกแบบและควบคุมการก่อสร้างคืออิมโฮเทป อิมโฮเทปนับว่าเป็นผู้ที่มีความคิดสร้างสรรค์เป็นเลิศ จึงกล้าคิดออกแบบพีระมิดขนาดใหญ่อย่างที่ไม่มีใครเคยสร้างมาก่อน โดยพีระมิดแห่งแรกนี้มีขนาดกว้างประมาณ 115 เมตร ยาวเกือบ 140 เมตร สูง 60 เมตร เป็นพีระมิดลักษณะขั้นบันได 6 ขั้น ถูกสร้างขึ้นที่เมืองซัคคารา ถือเป็นอนุสรณ์สถานที่ใหญ่ที่สุดแห่งแรกด้วยและยังคงสภาพสมบูรณ์มาจนถึงปัจจุบัน
พีระมิดที่เป็นขั้นบันไดนั้นเป็นสัญลักษณ์ว่า เป็นบันไดสำหรับย่างพระบาทสู่สวรรค์ของฟาโรห์ ภายในพีระมิดแห่งแรกนี้ มีรูปสลักหินของฟาโรห์โจเซอร์ในท่าประทับนั่งบนบัลลังก์ ถือเป็นประติมากรรมชิ้นที่เก่าแก่ที่สุด บริเวณข้างพีระมิดเป็นลานกว้าง ซึ่งอดีตนั้นใช้ประกอบพระราชพิธีของฟาโรห์(หนึ่งในนั้นคือพิธีศพ)
ในสมัยของฟาโรห์โจเซอร์ แม่น้ำไนล์ที่เคยอุดมสมบูรณ์ไหลบ่าท่วมสองฟากฝั่ง นำความสมบูรณ์มาให้ชาวไอยคุปต์ เกิดลดแห้งขึ้นมาในปีที่ 10 แห่งการครองราชย์ ความเดือดร้อนนั้นยาวนานถึง 7 ปี ไพร่ฟ้าข้าแผ่นดินได้ขอร้องให้พระองค์ช่วยเหลือ โดยขอให้พระองค์บันดาลให้แม่น้ำไนล์ไหลท่วมสองฝั่งอย่างที่เคยเป็น เพราะประชาชนคิดว่าพระองค์เป็นโอรสของเทพเจ้าที่บันดาลสิ่งสรรพได้ ฟาโรห์โจเซอร์ตระหนักดีว่าเกินความสามารถของพระองค์ เพราะทรงเป็นเพียงมนุษย์คนหนึ่ง อิมโฮเทปจึงได้ถวายคำแนะนำว่า ควรจะขอคำแนะนำจากเทพเจ้าธอธ เทพแห่งสติปัญญาผู้ชาญฉลาด ด้วยความช่วยเหลือของเทพเจ้าธอธที่ทรงแจ้งถึงภูมิปัญญาอันเร้นลับของบรรพชนแก่อิมโฮเทป เกี่ยวกับบันทึกโบราณที่บอกเล่าถึงการไหลหลากแห่งไนล์ว่า ในยุคที่เทพเจ้าราสร้างโลก ผืนดินแห่งแรกที่ผุดขึ้นมาจากผืนน้ำเรียกว่า เกาะเอเลเฟนติเน ใต้เกาะแห่งนี้เป็นต้นกำเนิดของแม่น้ำไนล์ เทพคเนมู สถิตอยู่ที่นั่นและบันดาลความอุดมสมบูรณ์ให้แก่ไนล์ แต่เมื่อเวลาผ่านไป ชาวไอยคุปต์ก็หลงลืมเทพคเนมู เมื่อฟาโรห์โจเซอร์ทราบเรื่องนี้ ก็ทรงบวงสรวงขอพรจากเทพเจ้าคเนมูทันที เทพคเนมูตอบรับคำร้องของของฟาโรห์ โดยบันดาลให้แม่น้ำไนล์กลับมาอุดมสมบูรณ์อีกครั้ง ฟาโรห์โจเซอร์ทรงสร้างมหาวิหารที่ใหญ่ที่สุดถวายแด่เทพเจ้าคเนมู หลังจากนั้นไอยคุปต์ก็กลับคืนสู่ความอุดมสมบูรณ์ในที่สุด
1.ชลิตดา. ตำนานอียิปต์โบราณ(ฉบับสมบูรณ์).--กรุงเทพฯ : พิมพ์คำ, 2548.หน้า 159-162. ISBN 974-93360-9-7
2010 แอลพีจีเอทัวร์
2010 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก จัดโดยองค์กรแอลพีจีเอ โดยในปีนี้เริ่มต้นฤดูกาลในการแข่งขันแรกที่ประเทศไทย เมื่อวันที่ 13 กุมภาพันธ์ 2010 และสิ้นสุดฤดูกาลในรายการสุดท้ายที่ฟลอริดา ในวันที่ 5 ธันวาคม 2010
ในปีนี้มีรายการแข่งขันทั้งหมด 24 รายการ รวมถึงมีรายการแข่งขันใหม่ที่จัดขึ้นในประเทศมาเลเซีย, แคลิฟอร์เนีย และอีก 2 รายการใน นิวเจอร์ซีย์ จากทั้งหมด 24 รายการนั้นมีรายการที่จัดขึ้นในสหรัฐอเมริกา 14 รายการ ปีนี้ถือเป็นปีที่มีจำนวนการแข่งขันน้อยมาก เมื่อเทียบกับปีที่ผ่านๆมา
นา ยอน ชเว ผู้เล่นจากเกาหลีใต้ซึ่งเล่นในทัวร์เป็นปีที่ 3 เป็นผู้เล่นที่ทำเงินรางวัลสูงสุดประจำปีนี้ โดยทำเงินรางวัลไป $1,871,166 ซึ่งในปีนี้เธอชนะ 2 รายการ และติด 10 อันดับแรก 15 รายการ จากการลงเล่นทั้งหมด 23 รายการ นอกจากนี้ยังทำสกอร์ได้ต่ำที่สุด ได้รับรางวัลถ้วยโทรฟี่ไปอีกด้วย, เจิ้ง หย่าหนี ผู้เล่นจากไต้หวัน ได้รับรางวัลผู้เล่นยอดเยี่ยมแห่งปีไปครอง จากผลงานชนะ 3 รายการ ซึ่ง 2 ใน 3 เป็นรายการเมเจอร์, อซาฮารา มูนอซ ผู้เล่นจากสเปน ได้รับรางวัลผู้เล่นหน้าใหม่ยอดเยี่ยมแห่งปี
ในปี 2010 เป็นปีที่ครบรอบ 60 ปีของการก่อตั้งและกำเนิดการแข่งขันแอลพีจีเอทัวร์ ซึ่งมีการเปลี่ยนแปลงรายการการแข่งขันดังนี้ในปีนี้มีการแข่งขันทั้งหมด 24 รายการ มีผลดังนี้
ผู้นำอันดับเงินรางวัล
"อันดับเงินรางวัลปี 2010" - ดูอันดับทั้งหมด
ผู้นำอันดับคะแนนเฉลี่ย
"อันดับคะแนนเฉลี่ยปี 2010" - ดูอันดับทั้งหมด
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
มูซา แดมเบเล
มูซา ซีดี ยายา แดมเบเล () เกิดเมื่อวันที่ 16 กรกฎาคม พ.ศ. 2530 โดยทั่วไปมักเรียกว่า มูซา แดมเบเล เป็นนักฟุตบอล ชาวเบลเยียม เล่นในตำแหน่งกองกลาง ปัจจุบันได้ลงเล่นให้กับสโมสรฟุตบอลทอตนัมฮอตสเปอร์ในพรีเมียร์ลีก และทีมชาติเบลเยียม โดยก่อนที่จะลงเล่นให้กับทอตนัมฮอตสเปอร์นั้น เขาเคยอยู่กับสโมสรฟุตบอลฟูลัมในปี พ.ศ. 2553 มาก่อน และเขาได้อันดับที่ 91 ของการจัดอันดับ "100 นักฟุตบอลที่ดีที่สุดในโลก" จากเดอะการ์เดียน
กิลวี ซีกืร์ดซอน
กิลวี โซร์ ซีกืร์ดซอน () เกิดเมื่อวันที่ 8 กันยายน พ.ศ. 2532 เป็นนักฟุตบอลชาวไอซ์แลนด์ ปัจจุบันเล่นให้กับเอฟเวอร์ตัน และทีมชาติไอซ์แลนด์ ในตำแหน่งกองกลาง